На основу Решења Привредног суда у Краљеву Ст.бр.664/2010 од од 30.08.2010. године и Сагласности Одбора поверилаца од 03.10.2022. године, а у складу са чланом 131., 132., 133. и 135. Закона о стечају („Службени гласник РС“, број 104/2009) и Правилника о утврђивању националних стандарда за управљање стечајном масом - Националног стандарда број 5 о начину и поступку уновчења имовине стечајног дужника („Службени гласник РС“, бр.13/2010), стечајни управник Агенција за лиценцирање стечајних управника стечајног дужника

**КРАЉЕВО-ГРАДЊА ДОО КРАЉЕВО – У СТЕЧАЈУ, КРАЉЕВО,**

**УЛ. ИВАНА МИЛУТИНОВИЋА ББ**, **матични број 20222522, ПИБ 104718377**,

**ОГЛАШАВА**

**Прву продају јавним надметањем**

|  |  |  |  |
| --- | --- | --- | --- |
| **Имовинска**  **целина** | **Предмет продаје**  **(број и назив имовинске целине)** | **Почетна цена (дин.)** | **Депозит (дин.)** |
| **1.** | **Имовинска целина 1 коју чини:**  **стечајни дужник КРАЉЕВО-ГРАДЊА ДОО КРАЉЕВО – У СТЕЧАЈУ, КРАЉЕВО, ИВАНА МИЛУТИНОВИЋА ББ, матични број 20222522, ПИБ 104718377 као правно лице, чију најважнију имовину чини** комплекс од 24 објеката у Краљеву – насеље Чибуковац, на катастарској парцели број 2900 К.О. Краљево, са припадајућом опремом и залихама, као и потраживања према спецификацији у прилогу продајне документације  *\*Списак имовине стечајног дужника која је предмет продаје стечајног дужника као правног лица, као и статус исте, детаљно је приказан у продајној документацији* | **91.655.734,50** | **36.662.294,00** |
| **2.** | **Имовинска целина 2 - КОНАРЕВО која обухвата:**  **НЕПОКРЕТНА ИМОВИНА - ОБЈЕКТИ:**  **- помоћна зграда – портирница**, површине у основи 90 m2, спратности Пр, уписана као зграда број 1, на кат. пар. 954/1 КО Конарево, потес – Гигићи, са правним статусом објекта изграђеног без одобрења за градњу, у листу непокретности 1918 КО Конарево.  **- помоћна зграда – део – надстрешница**, која се простире на 4 катастарске парцеле, површине у основи 709 m2, (од чега се 354 m2 налази на катастарској парцели 954/1, 66 m2 на катасарској парцели 954/6, 217 m2 на катастарскојпарцели 1757/2 и 72 m2 на кат. парц 1757/3), спратности Пр, уписана као зграда број 2 на катастарској парцели 954/1 КО Конарево, са правним статусом објекта изграђеног без одобрења за градњу, потес – Гигићи, у листу непокретности 1918 КО Конарево.  **- трафостаница – део**, која се простире на 2 катастарске парцеле, површине у основи 30 m2, (од чега се 19 m2  налази на катастарској парцели 954/6, а преостали део од 11 m2 на катастарској парцели 1765/1 – јавна својина РС-државни пут) спратности Пр, уписана као зграда број 1, на катастарској парцели 954/6 КО Конарево, потес – Гигићи, са правним статусом објекта који има одобрење за употребу, у листу непокретности 1918 КО Конарево. У објекту трафо станице ТС 10/04 kV се налази и зграда за агрегат,  **- силос**, површине у основи 7 m2, спратности Пр, уписана као зграда број 2 на кат. пар. 1757/2 КО Конарево, потес – Гигићи, са правним статусом објекта изграђеног без одобрења за градњу, у листу непокретности 1918 КО Конарево.  **- силос 2**, површине у основи 4 m2, спратности Пр, уписана као зграда број 1 на кат. пар. 1757/2 КО Конарево, потес – Гигићи са правним статусом објекта изграђеног без одобрења за градњу, у листу непокретности 1918 КО Конарево.  **- помоћна зграда - део**, која се простире на 4 катастарске површине у основи 664 m2, (од чега се 305 m2 налази на катасарској парцели 1757/3, 229 m2  на 1757/2, а део од 126 m2 на 954/6 КО Конарево), спатности Пр, уписана као зграда број 1 на кат. пар. 1757/3 КО Конарево, потес – Гигићи, са правним статусом објекта изграђеног без одобрења за градњу, у листу непокретности 1918 КО Конарево  **ПОКРЕТНА ИМОВИНА:**  - опрема и залихе према спецификацији у прилогу продајне документације | **16.186.775,00** | **6.474.710,00** |

**Право на учешће имају сва правна и физичка лица која:**

1. након преузимања предрачуна**, изврше уплату ради откупа продајне документације за Целину 1 у износу од** **300.000,00 динара + ПДВ и за Целину 2 у износу од 150.000,00 динара + ПДВ.** Профактура **се мора** преузети у просторијама повереника стечајног управника на адреси Краљево, Цара Душана бр. 20/4, сваког радног дана у периоду од 10.00 до 15.00 часова, уз обавезну претходну најаву поверенику стечајног управника на број телефона 064/3244-577 или писаним захтевом путем електронске поште на адресу: mannufaktura@gmail.com. Крајњи рок за преузимање продајне докуметнације је **28.02.2023.** **године.**
2. **уплате депозит** са позивом на број имовинске целине из огласа и то у износу од **36.662.294,00**

**динара за Целину 1** и у износу од **6.474.710,00 динара за Целину 2**  за учешће у продаје на текући рачун стечајног дужникаброј**160-340849-06 који се води код „Banca Intesa“ АД Београд,** или положе неопозиву првокласну банкарску гаранцију наплативу на први позив, **најкасније 01.03.2023. године.** У случају да се као депозит положи првокласна банкарска гаранција, оригинал исте се ради провере мора доставити искључиво лично /директно стечајном управнику – Служби финансија Агенције за лиценцирање стечајних управника, Теразије бр. 23, 6 спрат, Београд, најкасније до **01.03.2023. године** до 14.00 часова по београдском времену. Банкарска гаранција мора имати рок важења до **08.05.2023. године**. У обзир ће се узимати само банкарске гаранције које пристигну на назначену адресу у назначено време.

1. **потпишу изјаву о губитку права на повраћај депозита.** Изјава чини саставни део продајне документације
2. **потпишу уговор о чувању поверљивих података – за Целину 1** приликом преузимања продајне документације. Уговор чини саставни део продајне документације

Имовинске целине се купују у виђеном стању. Након откупа продајне документације исте се могу разгледати сваког радног дана у периоду од 08:00 до 14:00 часова, а најкасније до **01.03.2023. године**, уз претходну најаву поверенику стечајног управника.

Након уплате депозита, а најкасније до 0**6.03.2023.године**, потенцијални купци, ради правовремене евиденције, морају предати поверенику Агенције за лиценцирање стечајних управника попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико на јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 08.03.2023. године у 11:00 часова на адреси: Агенција за лиценцирање стечајних управника – Центар за стечај, Теразије бр. 23, Београд, III спрат сала 301 - „Симпо сала“. Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 9:00 до 10:50 часова, на истој адреси.**

За сваку имовинску целину стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника **у року од два радна** **дана** од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **5 радних дана** од дана одржавања јавног надметања. Закључењу купопродајног уговора у законом прописаној форми се приступа под условом да је депозит који је обезбеђен гаранцијом уплаћен на рачун стечајног дужника. Купац је дужан да уплати преостали износ купопродајне цене **у року од 8 дана** од дана потписивања купопродајног уговора. После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од **два радна дана** од пријема обавештења којим се проглашава за купца, након чега ће му бити враћена гаранција. У том случају купопродајни уговор потписује се у року од **5 радних дана** од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закључених купопродајних уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице: **Повереник** **Мирко Петровић,** контакт телефон: 064/ 32 44 577, e - mail: mannufaktura@gmail.com.

*Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.*